APROBACIÓN INICIAL PLAN DE APROBACIÓN CONTRA INCENDIOS DE A CAÑIZA
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 28/02/2020)

Os Municipios son entidades básicas da organización territorial do Estado e canles inmediatas de participación cidadá nos asuntos públicos, que institucionalizan e xestionan con autonomía os intereses propios das correspondentes colectividades. Precisamente para ser canles inmediatos da participación cidadá, é necesario que as Entidades locais estean dotadas das competencias necesarias para xestionar estes intereses propios das colectividades que representan, tal e como se establece no artigo 2 da Ley 7/85 LRBRL. Para ilo as Leis básicas do Estado previstas constitucionalmente deberán determinar as competencias que elas mesmas atribúan ou que, en todo caso, deban corresponder aos entes locais nas materias que regulen. Neste senso artigo 7 da LRBRL establece o seguinte; “1. As competencias das Entidades Locais son propias ou atribuídas por delegación.2. As competencias propias dos Municipios, as Provincias, as Illas e demais Entidades Locais territoriais só poderán ser determinadas por Lei e exércense en réxime de autonomía e baixo a propia responsabilidade, atendendo sempre á debida coordinación na súa programación e execución coas demais Administracións Públicas.3. O Estado e as Comunidades Autónomas, no exercicio das súas respectivas competencias, poderán delegar nas Entidades Locais o exercicio das súas competencias. As competencias delegadas exércense nos termos establecidos na disposición ou no acordo de delegación, segundo corresponda, con sujeción ás regras establecidas no artigo 27, e preverán técnicas de dirección e control de oportunidade e eficiencia.” En principio estas competencias poderían encadrase coma competencias propias dos Concellos posto que a propia LRBRL regula no seu artigo 25.2 coma competencia de carácter propio da maneira segue; “2. O Municipio exercerá en todo caso como competencias propias, nos termos da lexislación do Estado e das Comunidades Autónomas, nas seguintes materias: [.] f) Policía local, protección civil, prevención e extinción de incendios.” Con respecto a concreción desta competencia na lexislación estatal ou autonómica a Lei 3/2007 de prevención e defensa contra os incendios forestais de Galicia concreta no artigo 7 as competencias dos Concellos nesta materia da maneira que segue; “Corresponde aos concellos e a outras entidades locais: a) Elaborar e aprobar os plans municipais de prevención e defensa contra os incendios forestais, con arranxo ao previsto na presente Lei e na lexislación galega de montes, e integralos nos plans de emerxencia municipais, de acordo co previsto na lexislación galega de emerxencias. b) Adoptar as medidas de prevención de incendios forestais que lles correspondan en terreos da súa titularidade. c) Colaborar cos medios dispoñibles coa dirección técnica de extinción de incendios forestais. d) Ordenar a execución das obras necesarias para conservar e manter o chan e a biomasa vexetal nas condicións precisas que eviten os incendios, en consonancia cos artigos 199.2 e 9.4 da Lei 9/2002, de 30 de decembro, de ordenación urbanística e protección do medio rural de Galicia, e de forma máis concreta a ordenación e execución subsidiaria da xestión da biomasa nos termos dos artigos 21, 22 e 23 da presente lei, contando para iso coa colaboración técnica e/ou económica da Xunta de Galicia nos termos previstos no artigo 59 da presente Lei, con arranxo ao establecido no artigo 331.1 da Lei 5/1997, de 5 de agosto, de Administración local de Galicia. e) Xestionar as redes secundarias de fajas de xestión da biomasa e as fajas laterais das redes viarias da súa titularidade, nos termos da presente Lei. Coa finalidade de proceder a aprobación do plan municipal de prevención e defensa contra incendios forestais do concello de A Cañiza, se procedeu a encargar a redacción do mesmo, plan que foi entregado coas últimas modificacións con data 30.12.2019 Nº RE-3229. A vista do anteriormente exposto e das miñas competencias establecidas no artigo 21 da LRBRL PRIMEIRO.—Dictaminar favorablemente a aprobación inicial do plan municipal de prevención e defensa contra incendios forestais do concello de A Cañiza SEGUNDO.—Unha vez aprobada por o Pleno da Corporación abrir un período de información pública, por un prazo mínimo de un mes, para que os interesados poidan presentar reclamacións e as suxestións que estimen oportunas, publicando o acordo inicial no Boletín Oficial da Provincia de Pontevedra e no taboleiro de anuncios do Concello. TERCEIRO.—No caso de non presentarse alegacións se entenderá aprobado definitivamente. CUARTO.—Unha vez aprobado se procederá a súa remisión a Dirección Xeral de Defensa do Monte, Servizo de Prevención e Defensa dos Incendios Forestáis de Galicia da Consellería de Medio Rural. Documento asinado electrónicamente or LUIS ANTONIO GÓMEZ PIÑA, Alcalde do Concello.